**Fundargerð Aðalfundur Skákfélagsins Goðans 19. febrúar 2024**

Haldinn í Framsýnarsalnum á Húsavík. Fundur hófst kl 20:30. Mættir voru, Hermann Aðalsteinsson, Sigurbjörn Ásmundsson, Ingi Hafliði Guðjónsson, Viðar Njáll Hákonarson, Smári Sigurðsson, Kristján Ingi Smárason, Hilmar Freyr Birgisson, Adam Ferenc Gulyas og Sigmundur Þorgrímsson.

**Kosinn fundarstjóri og fundarritari**. Hermann setti fund og stakk upp á sjálfum sér sem fundarstjóra og Sigurbirni sem ritara. Það var samþykkt samhljóða.

**Skýrsla stjórnar.** Hermann kynnti skýrslu stjórnar á skjá, sem hafði þegar verið send félagsmönnum. Engar athugasemdir voru gerðar við hana.

**Reikningar sl. almanaksárs.** Hermann lagði fram reikninga félagsins á skjá, sem þegar höfðu verið sendir til félagsmanna fyrir síðastliðið almanaksár og fór lauslega yfir helstu tölur. Þar kom m.a. fram að tap var á rekstri félagsins um 170 þús krónur. Það skýrist aðallega af því að engin félagsgjöld voru rukkuð á árinu 2023 og styrkur sem Þingeyjarsveit hafði samþykkt að veita félaginu fyrir árið 2023, barst ekki fyrr en eftir áramótin 2023-24. Annars hefði reksturinn verið á núlli. Nokkrar umræður urðu um reikninga félagsins.

**Umræður um skýrslu stjórnar og afgreiðsla reikninga**. Hermann bar þar næst upp til samþykktar skýrslu stjórnar og reikninga og var það hvort tveggja samþykkt samhljóða.

**Kosning formanns.** Hermann Aðalsteinsson tjáði fundarmönnum að hann hefði áhuga á að sinna starfi formanns áfram til eins árs og var það samþykkt samhljóða þar sem enginn annar gaf kost á sér.

**Kosning gjaldkera**. Aðalfundur samþykkti það samhljóða að Rúnar Ísleifsson yrði kosin gjaldkeri til eins árs, þar sem enginn annar gaf kost á sér.

**Kosning ritara**. Aðalfundur samþykkti það samhljóða að Sigurbjörn Ásmundsson yrði kosin ritari til eins árs, þar sem enginn annar gaf kost á sér.

**Kosning á einum varamanni í stjórn og skoðunarmanns reikninga/endurskoðanda.** Aðalfundur samþykkti það að Ingi Hafliði Guðjónsson yrði 1. varamaður í stjórn til eins árs og að Ævar Ákason yrði skoðunarmaður reikninga/endurskoðandi til eins árs. Engir aðrir gáfu kost á sér.

**Félagsgjöld ákvörðuð**. Miklar umræður urðu um þennan lið og sitt sýndist hverjum. Aðalfundur komst ekki að sameiginlegri niðurstöðu og var það því samþykkt að vísa erindinu til stjórnar til endanlegrar ákvörðunar.

**Lagabreytingatillögur sem séu löglega boðaðar**. Engar lagabreytingatillögur lágu fyrir fundinum.

**Önnur mál.**

**Chess-manager.** Hermann fór lauslega yfir kosti Chess-Manager sem félagið hefur notað sem pörunar forrit á mótum og æfingum í vetur.

**Afmælisár Goðans 2025** er fram undan og var mikið rætt hvað gera skyldi af því tilefni. Ingi Hafliði Guðjónsson lagði til að Goðinn mynd kanna það að halda stórt alþjóðlegt skákmót í Mývatnssveit í mars 2025. Fundarmenn tóku vel í þá hugmynd og var það ákveðið að skipa 3 manna nefnd í það verkefni. Ingi Hafliði Guðjónsson, Hermann Aðalsteinsson og Hilmar Freyr Birgisson voru skipaðir í þá nefnd sem hefur störf strax.

**Vetrarstarfið framundan** **- Mótahald og æfingar.** Fundurinn samþykkti það að Skákþing Norðlendinga 2024 færi fram helgina 19-21 apríl að Skógum í Fnjóskadal. Aðalfundur samþykkti það einnig að Héraðsmót HSÞ, sem nú verður skipt í A og B-flokk fari fram 16 mars í Ýdölum Aðaldal. Vonir standa til að bæði mótið verði fjölmenn.

**Íslandsmót Skákfélaga** verður 2-3 mars. Mönnun lítur vel út en er þó í tæpasta lagi 10 dögum fyrir mót. Formaður er að vinna í að fá varamenn til þess að vera klárir. 9 manna bíll verður leigður hjá Bílaleigu Húsavíkur eins og gert var sl. haust. Búið er að bóka 3 íbúðir hjá Framsýn eins og sl. haust. Allt skipulag varðandi mótið er nánast klárt. Mótið er dýrasti kostnaðarliður hvers árs og því þarf að vanda til verka.

**Dublin mótið 29 mars - 1 apríl.** 5 skákmenn frá Goðanum eru að fara á mótið. Hermann, Smári, Kristján, Adam og Lárus. Einnig fara þrír aðrir skákmenn frá Skákfélagi Sauðárkróks.

**Ársþing HSÞ 10 mars** verður á Breiðumýri. Hermann fer sem fulltrúi Goðans á þingið.

**Almannaheillaskrá - innkoma**. Tveir styrkir komu til félagsins á árinu 2023. Báðir voru þeir upp á 50 þús krónur. Tveir aðrir styrkir fengust á árinu. Jarðböðin styrktu félagið um 50 þús og Þingeyjarsveit um 100 þús, en var reyndar ekki greiddur fyrr en eftir áramót eins og kom fram í umræðum um reikninga félagsins.

**Ný aðstaða við Framhaldsskólann á Laugum**. Félagið fékk ókeypis aðstöðu til skákiðkunnar í Framhaldsskólanum á Laugum eftir áramótin. Aðstaðan er í kjallara Álfasteins sem er ein af heimavistum skólans. Aðstaðan er mjög hentug og er opin síðdegis og langt fram á kvöld og um helgar líka.

**Aðkoma Þingeyjarsveitar að Goðanum og mögulegir samninga**. Hermann skýrði frá því að til standi að Þingeyjarsveit gerir einhvers konar samninga við öll íþróttafélög í Þingeyjarsveit. Ekki er búið að gera þá og ekki hefur verið boðað til fundar um þá. Mál þessi hljóta að skýrast á næstu vikum.

Fleira var ekki rætt og fundi var slitið kl 21:56